gu en en en en en en gu gu gu gu gu gu gu gu gu gu en en en en gu gu en en gu gu gu gu gu gu gu gu gu gu gu gu gu gu gu gu gu en en gu en en en en gu gu en en en en en en en en tr en en en pl en en en en en ru en en en en en en en en fa en en en en en gu en en gu gu gu gu gu gu gu gu gu gu gu en en en en pl en en en en en en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de gu en en en en en en en en en en en en en en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu en en
ફરી એક વાર, શ્રી ગણેશાય નમઃ – Saurabh Shah Online
The Official Web Presence of Writer Saurabh Shah
by સૌરભ શાહ • May 25, 2009 • 83 Comments
Raanki wav of Patan, the historical capital of Gujarat. Kanialal Maneklal Munshi has written an excellent novel- 'Patan ni Prabhuta'. Harkisan Mehta loved the famous character of this novel so much that he used to write informative articles for his weekly 'Chitralekha' under the pen name of 'Munjal Mehta'.
શુભારંભ દિવસ: સોમવાર, ૨૫ મે ૨૦૦૯
આજે પચ્ચીસમી મે. હરકિસન મહેતા હયાત હોત તો આજે એમણે ૮૧ વર્ષ પૂરાં કર્યાં હોત. ૨૫ મે ૧૯૨૮થી ૩ એપ્રિલ ૧૯૯૮ સુધીની જીવનયાત્રા કોઈ પણ પત્રકાર, લેખક માટે પ્રેરણાદાયી છે. ‘ચિત્રલેખા’ની સ્થાપના વજુ કોટકે કરી, હરકિસન મહેતાએ ‘ચિત્રલેખા’ને વટવૃક્ષ બનાવ્યું. એમની છત્રછાયા હેઠળ અનેક કલમો ફૂલીફાલી — આપનો વિશ્વાસુ એમાંનો એક. ૧૯૮૨માં મારી પાસે એમણે ‘મુખવાસ’ લખાવવાની શરૂઆત કરી જે મેં છએક મહિના લખી. પછી ‘સમકાલીન’માં જોડાયો. આજે લગભગ ૨૫ વર્ષથી એ કૉલમ મારી ‘બહેનપણી’ ‘ઇશિતા’ લખે છે. મારા પછી થોડા સમય માટે તારક મહેતા અને ત્યાર બાદ બોસ્ટન નિવાસી કવિ અને નાટ્યકારમિત્ર ચન્દ્રકાન્ત શાહ (ઉર્ફે ‘ચન્દ્ર’ ઉર્ફે ચંદુ)એ પણ લખી હતી.
હરકિસનભાઈ મારા મેન્ટર હતા. ‘મારા તંત્રીઓ’ વિશેના મારા એક લેખમાં મેં મારા પત્રકાર જીવનમાં મોટો ફાળો આપનારા ત્રણ તંત્રીઓ વિશે લખ્યું હતું — યશવંત દોશી (‘ગ્રંથ’ અને ‘પરિચય પુસ્તિકા’), હસમુખ ગાંધી (‘સમકાલીન’) અને હરકિસન મહેતા. લેખ લખ્યો તે વખતે ત્રણેય મહાનુભાવો વિદ્યમાન હતા. ૧૯૯૮-૯૯ના ગાળામાં બાર મહિના કરતાં ઓછા સમયમાં વારાફરતી એ ત્રણેય મહાન પત્રકારોને આપણે ગુમાવ્યા.
૨૫મી મે હરકિસન મહેતાની જન્મજયંતિ હોવાથી આ દિવસથી બ્લૉગ શરૂ કરવો હતો. છેલ્લા ચારેક દિવસથી દિવસ-રાત પાછળ પડીને છેવટે શરૂ થઈ શક્યો. બ્લૉગિંગની ટેક્નોલૉજી મારા માટે સાવ નવી. હું અણઘડ. કાગળ પર પેન ચલાવતાં આવડે, બસ. વિનય ખત્રીની મદદ વિના આ બ્લૉગ વેબવર્લ્ડ પર ચડ્યો ન હોત. એમની સાથે કેવી રીતે આકસ્મિક ઓળખાણ થઈ, મિત્રતા થઈ તેની વાત હવે પછી ક્યારેક કરવાની છે.
‘મરીઝે’ લખ્યું હતું: એ સૌથી ઉચ્ચ તબક્કો છે મિલનનો, કહેવાનું ઘણું હો ને કશું યાદ ન આવે! હું જોકે, હજુ એવા ઉચ્ચ તબક્કા સુધી પહોંચ્યો નથી. એટલે મારે કહેવાનું ઘણું બધું છે અને યાદ પણ ઘણું બધું આવી રહ્યું છે.
આજથી બરાબર દસ વર્ષ પહેલાં મેં ‘મુંબઈ સમાચાર’માંની મારી દૈનિક કૉલમ ‘ગુડ મૉર્નિંગ’ને વિરામ આપ્યો હતો. મારે તંત્રી તરીકે ‘મિડ-ડે’માં જોડાવાનું હતું. ૧૯૯૯ના મેની ૨૨ કે ૨૩મી તારીખે મેં ‘મુંબઈ સમાચાર’ના વાચકો પાસે વિદાય માગતી મારી છેલ્લી કૉલમ લખી હતી. દાયકા પછી, મને આનંદ છે કે હું ફરી એકવાર ‘ગુડ મૉર્નિંગ’ના શ્રી ગણેશ કરી રહ્યો છું — આ વખતે આ કોલમ પ્રિન્ટ મિડિયા માટે નથી, એક્સક્લુઝિવલી ઑનલાઈન રીડર્સ માટે છે.
મારે રોજ તમારી સાથે વાત કરવી છે. આપણી આસપાસના અને આપણી અંદરના જગતમાં બનતી ઘટનાઓ-દુર્ઘટનાઓ વિશે. ક્યારેક કરન્ટ ટૉપિક, ક્યારેક ફિલ્મ, ક્યારેક ફૂડ તો ક્યારેક સાહિત્ય વિશે. મારે વાત કરવી છે ગુજરાતીઓ વિશે, ગ્લોબલ ગુજરાતીઓ વિશે, ગુજરાતની અસ્મિતા વિશે અને આ અસ્મિતાને ભસ્મીભૂત કરવા મંડી પડેલા સેક્યુલર સ્લમડૉગ્સ વિશે,  જોડણીના આતંકવાદીઓ વિશે. મારે વાત કરવી છે ક્યારેક રમેશ પારેખની સોનલ વિશે, ક્યારેક અશ્વિની ભટ્ટની આશકા વિશે, ક્યારેક પુરુષોત્તમ ઉપાધ્યાય વિશે, ક્યારેક કલ્યાણજી-આણંદજી વિશે તો ક્યારેક સૌમિલ-શ્યામલ અને સોલી-નિશા વિશે. મારે વાત કરવી છે તરલા દલાલ વિશે, મારી પાણીપુરીની રેસિપી વિશે, કલિંગરના શરબત વિશે અને બ્લેક લેબલ વિશે (ગુજરાતમાં પીવાય નહીં તો શું થયું, વાત તો થાય ને).
હવે પછીના દિવસોમાં આ બ્લૉગ પર રોજેરોજ કોઈક નવી આયટમ મૂકાશે. રોજ કંઇક નવું, કંઈક નોખું. આ કૅચલાઈન ૧૯૮૧માં મને ‘નિખાલસ’ સાપ્તાહિકનું સંપાદન કરવાની જવાબદારી સોંપવામાં આવી ત્યારે અમારા કૅમ્પેઈન માટે મેં લખી હતી. ખૂબ લોકપ્રિય થઈ. પછી તો સાડીવાળા, પાનવાળા, ફરસાણવાળા સૌ કોઈ પોતપોતાની જાહેરખબરમાં આ કૅચલાઈન વાપરતા થઈ ગયા. લગભગ ત્રણ દાયકા પછી હું એને માંજીને, ચકચકિત કરીને, ફરી વાપરી રહ્યો છું.
બ્લોગની લંબાઈ તમારા હિસાબે કેટલી હોવી જોઇએ? છાપામાં આ કોલમ લખતો ત્યારે અંદાજે એક હજાર શબ્દો લખતો. અપવાદરૂપે લાંબી થતી. પણ ક્યારેક જ. બ્લૉગ પર મારા હિસાબે એ લંબાઈ વધુ પડતી છે. લાંબુંલાંબું લખવાની મને ટેવ નથી. બ્લોગની દુનિયા માટે ૧,૦૦૦ શબ્દો  ઘણા કહેવાય. તમારી પ્રતિક્રિયા પછી એની શબ્દસંખ્યા નક્કી કરીશું — પાંચસો, મે બી સાતસો.
રોજ નવા નવા વિષયો પર લખવું છે. લખવું મારી પૅશન છે. ત્રીસ વર્ષની પત્રકારત્વ-લેખનની કારકિર્દી પછી પણ એ પૅશન અકબંધ છે. આ ત્રણ દાયકામાં આ જ પૅશને મારું ભરણપોષણ કર્યું છે એ મારું સદ્ ભાગ્ય છે.
‘ગુડ મૉર્નિંગ ઑનલાઈન’માં લખાતા લેખો ઉપરાંત આવતીકાલથી રોજ હું ‘પર્સનલ ડાયરી’ વિભાગ હેઠળ તમારી સાથે પર્સનલ વાતચીત કરવા ધારું છું. ‘ગુડ મૉર્નિંગ ઑનલાઈન’ અને ‘પર્સનલ ડાયરી’નાં સ્વરૂપો તદ્દન જુદાં હોવાનાં. કેટલાં જુદાં એ તમે અઠવાડિયું-પંદર દિવસ વાંચશો એટલે આપોઆપ ખબર પડવા માંડશે.
અત્યારની મારી પ્રવૃત્તિઓમાં બહારથી જોઇએ તો હું કશું કરતો નથી. અમેરિકામાં આ પરિસ્થિતિને ‘બિટ્વીન ટુ જોબ્સ’ની સિચ્યુએશન કહે છે, અમે દેશીઓ આના માટે એક શબ્દથી ચલાવીએ છીએ — બેકારી!
પણ મારો સ્ટડીરૂમ પ્રવૃત્તિઓથી ધમધમે છે.   ‘મારા જેલના અનુભવો’ લખી રહ્યો છું — લગભગ અડધે સુધી પહોંચ્યો છું. મારાં આઉટ ઑફ પ્રિન્ટ પુસ્તકોની નવી રિવાઈઝ્ડ એડિશનોનું કામ પૂરું થવામાં છે.
આજના માટે બસ આટલું જ.
જય શ્રી કૃષ્ણ… જય જિનેન્દ્ર… જય સ્વામિનારાયણ… જય જલારામબાપા… જય હિન્દ!
COPYRIGHT 2009:  Saurabh Shah. All rights reserved.
FOR  PERMISSION AND CONDITIONS TO USE  THIS CONTENT  ON YOUR BLOG OR WEBSITE FREE OF CHARGE CONTACT hisaurabhshah@gmail.com
મિત્રો સાથે શૅર કરો :
લગે રહો, ગુજ્જુભાઈ! →
83 comments for “ફરી એક વાર, શ્રી ગણેશાય નમઃ”
March 20, 2013 at 10:34 AM
I recall having attended a big gathering in Ahmedabad years back.In this gathering CM of Gujarat had shared the platform with you.Since then I had even communicated with you from my residence in Maninagar,AHMEDABAD & I used to get your reply also… I migrated to Bombay just 2 years ago with my son and his family,just one fine morning I got hold of MUMBAI SAMACHAR in its new AVTAR and read your column GOOD MORNING and really delighted as if two friends meet after ages…
Atulkumar Vrajlal Shah, C.A.
September 25, 2013 at 1:15 PM
Ghana vakhat pachhi aapni sathe vat karva no avsar prapt thayo. Good Morning mate aapne tya VIMALSHRI SUPRABHATAM a shabda vaprato hato. Pethadshah na teo dharmapatni hata parantu Shri Jinmandir na darshan karva jati vakhte pan a jamanama suvarna na sikka nu daan karta hata atle yachako ma pan magwa nikalti vakhte aa shabda ni teo boom marta hata ane jem besta varsha savarma SABRAS shabda boline yachako ghare namak manglik tarike aapi jata tem aa shabda jo pratah kale koi bole, vanche athwa sambhle to ana jivanma hit ane kalyan ni bhumikao nu sarjan thavani shakyata vadhi jaay chhe. Aajna diwase aapne amara tarafthi VIMAL SHRI SUPRABHATAM. Aajno diwas kevo jaay chhe a kaal na blog upar janva samutsuk.
ATULKUMAR VRAJLAL SHAH NA JAI JINENDRA
April 14, 2014 at 10:58 AM
14/4/14 tamne kevi rite marvu game , matra bakwas, dar roj nava vishay malwa jaruri nathi.koi diwas raja pado athwa koi sara pustak nu bhashantar chhapo.hospital na bill kon bharshe ae pan tamare janavvu hatu.Mumbai samachar sponsor karshe?
January 29, 2017 at 1:14 PM
пopBaли жoпy дo kpиka
http://8martik.ru/%D1%82%D1%80%D0%B0%D0%BD%D1%81%D1%81%D0%B5%D0%BA%D1%81%D1%83%D0%B0%D0%BB%D1%8B/%D1%84%D0%BE%D1%82%D0%BE%D0%B3%D1%80%D0%B0%D1%84%D0%B8%D1%80%D1%83%D1%8E-%D1%81%D0%B2%D0%BE%D1%8E-%D0%B4%D0%B5%D0%B2%D1%83%D1%88%D0%BA%D1%83-%D0%B3%D0%BE%D0%BB%D0%BE%D0%B9 – ФoTorpaфиpyю cBoю дeByшky roлoй
Leave a Reply Cancel reply
Your email address will not be published. Required fields are marked *
Notify me of followup comments via e-mail
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
નવી પોસ્ટ વિશે જાણકારી મેળવવા
Enter your email address
ચાણક્ય કહી ગયો કે શત્રુ મદદ કરવા આવે તો સ્વીકારવી નહીં
પાણીપુરી: મારી સૌથી જૂની અને વફાદાર પ્રિયતમા: ૨
ઊંઝાની ત્રણ જોક્સ: ચોરી, અપહરણ, પંચતંત્ર
કઈ જમીન પર કેવી ખેતી કરવી?
ફરી એક વાર, શ્રી ગણેશાય નમઃ
પ્રેમ એટલે ખુલ્લા પરબીડિયામાં મૂકેલો સરનામા વિનાનો પત્ર
તને સાચવે પારવતી, અખંડ સૌભાગ્યવતી
‘ચિત્રલેખા'એ લીધેલી સૌરભ શાહની મુલાકાત
‘મારા જેલના અનુભવો’: એક ગુડ ન્યુઝ છે અને એક બૅડ ન્યુઝ
‘ગુડ મોર્નિંગ – સૌરભ શાહ’ વૉટ્સએપ
ગ્રુપમાં જોડાવા માટે તમારા વૉટ્સએપ નંબર પરથી 9004099112 પર રિક્વેટ મોકલો.
સૌરભ શાહ સાથે ફેસબુક પર જોડાઓ!
Daulatsinh Gadhvi on રમેશ જાદવ (73) : એ જમાનાના ન્યુઝ એડિટર
નરેન્દ્રભાઈ વ્યાસ on કૅલેન્ડરમાં રવિવારો હોવા જોઈએ? કેટલા?
Pravin Shah on સારા શ્રોતા, સારા દર્શક, સારા વાચક, સારા ભાવક હોવાની નિશાનીઓ
Divyesh on બધી જાહોજલાલી હોય ત્યાં જ કાળું ડિબાંગ અંધારું છવાય ત્યારે
Pravin Shah on નટુકાકા : 102 નોટઆઉટ
Nilesh Premji Gada on નટુકાકા : 102 નોટઆઉટ
મનસુખલાલ ગાંધી on નટુકાકા : 102 નોટઆઉટ
સૌરભ શાહ on નટુકાકા : 102 નોટઆઉટ
Parag shah on નટુકાકા : 102 નોટઆઉટ
Dr Shreyas Gandhi on રાજેશ-નૂપુર તલવાર, ન્યાયની દેવીની તલવાર, વિશાલ ભારદ્વાજની તલવાર
મનસુખલાલ ગાંધી on બધી જાહોજલાલી હોય ત્યાં જ કાળું ડિબાંગ અંધારું છવાય ત્યારે
saksham on પ્રણય રૉયના પાપનો ઘડો કેવી રીતે ભરાઈ ગયો
ડો કે.એસ.પટેલ on આવ રે, વરસાદ
હેમાંગ બારોટ on બાબા રામ-રહીમ, વેટિકનના પોપ અને શાહી ઈમામ
nimish parikh on બાબા રામ-રહીમ, વેટિકનના પોપ અને શાહી ઈમામ
આ બ્લોગ ગમ્યો? ફેસબુક મિત્રો સાથે શૅર કરો!
Copyright © 2018 Saurabh Shah Online. All Rights Reserved. The Magazine Basic Theme by bavotasan.com.